Lav et referat af nedenstående tekst:

Tekst:
En hel familie, venner og bekendte ledte på andet døgn efter en rendegraver, der i søndags blev stjålet fra et landsted nær Ferslev syd for Aalborg. Tirsdag dukkede den op igen. Rendegraveren stod parkeret ved Henrik Grønhøjs landested, da gerningsmændene kørte af sted med den. Naboer havde forinden set to mænd ankomme til stedet i en firmabil med logo. De to blev sat i forbindelse med tyveriet, og tirsdag lykkedes det at anholde de to, da rendegraveren blev set kørende omkring Flamsted ved Fjellerad syd for Aalborg. - Det var en 51-årig far med sin 24-årige søn, og de blev andholdt, sigtet for tyveriet og løsladt igen, siger vagtchef Per Vagn Nielsen. - Chaufføren var også beruset, så sådan en sigtelse får han også på nakken, siger vagtchefen, der formoder, at tyvene havde til hensigt at sælge rendegraveren videre. Den blev for et år siden købt af sine nuværende ejere for 120.000 kroner. - Det er jo mange penge, og det er penge, jeg selv har sparet op for at kunne købe den her. Jeg har ikke engang haft den i et år, inden at den nu er væk, så jeg synes, det er rigtig trist. Nu har jeg måtte tage fri fra arbejde i to dage for at finde den her rendegraver, så jeg håber da, at vi finder den, sagde Henrik Grønhøj, der er ejer til den forsvundne rendegraver tirsdag til TV2/Nord.

Referat:
Far og Søn sigtet for tyveri af rendegraver